آمریکانین کالیفرنیا ایالتی‌نین آلامادا شهرینده آلیش-وئریش ائدن باشی‌باغلی خانیم‌لارا حجاب‌لی اولدوق‌لاری اوچون یومورتا آتیب‌لار.
بازار گونو Hayward Chabot  جمعیت اونیوئرسیتئتی‌نین طلبه‌سی فاراد افشار، آناسی و باجی‌سینا بیر قروپ آدام چوخ‌لو یومورتا آتدی.
سوسیال مئدیا حسابین‌دان آناسی‌نین باشیندا و بد‌نینده یومورتا پارچا‌لاری‌نین اولدوغو شکلی پای‌لاشان افشار یازیب: "سببی: حجاب‌لی اولدوغوموز. آنام، منیم اوچون دونیانین ان یاخشی اورکلی، موشفیق و فداکار اینسانی‌دیر. اما من بو دونیا‌داکی نیفرتین اؤلچولرینی ایضاح ائده‌جک سؤز تاپا بیلمیرم".
فاراد افشارا بو سؤزلرینه گؤره اجتماعی مئدیا‌دان دستک مئساژلاری گلدی. "فیسبوک"داکی "Muslims of America" حساب‌دا حادثه‌نی ایسلاموفوبیا چرچیوه‌سینده گوندمه داشدی.
مسئله‌نی یاخین‌دان تعقیب ائتدیک‌لرینی بیل‌دیرن آمریکا-ایسلام علاقه‌لری شوراسی صلاحیتلی‌لری لازیم اولان آددیم‌لارین آتیلاجاغینی بیلدیریب‌لر.
آراشدیرما‌لارا گؤره، کئچن ایل اول فرانسانین پایتاختی پاریس، سونرا کالیفرنیانین سان برناردینو و بو ایلین ایی یون  آییندا فلوریدانین اورلاندو شهرلرینده تؤره‌دیلن ترور هوجوملاریندان‌ سونرا آمریکادا ایسلاما قارشی نیفرت آرتیب.
